Diari Oficial de la Generalitat Valenciana


Sumari del DOGV 1888, del 23-10-1992 (1992/826182)

DECRET 167/1992, de 16 d'octubre, del Govern Valencià, pel qual desplega l'article 8.6 de la Llei 7/1991, de 28 de desembre, de Pressupostos de la Generalitat Valenciana per a 1992.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/10/16/167/dof/vci/html**

### Dades del document

Número de DOGV
:   1888

Data del DOGV
:   23-10-1992

Secció del DOGV
:   DISPOSICIONS GENERALS

Número del document
:   1992/826182


Data del document
:   16-10-1992

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 167/1992, de 16 d'octubre, del Govern valencià, pel qual desplega l'article 8.6 de la Llei 7/1991, de 28 de desembre, de Pressupostos de la Generalitat Valenciana per a 1992.  
L'article 8.6 de la Llei 7/1991, de 28 de desembre, de Pressupostos de la Generalitat Valenciana per a l?exercici 1992, recull el que s'estableix en l'article 36 de la Llei 31/1991, de 30 de desembre, de Pressupostos de l?Estat per a l?exercici 1992, que disposa textualment: Independentment del que preveu l'article 51 del text refós de la Llei de la Funció Pública Valenciana, la diferència, en còmput mensual, entre la jornada reglamentària de treball i l?efectivament realitzada pel funcionari donarà lloc, llevat justificació, a la corresponent deducció proporcional d'havers.  
Aquest precepte pretén aconseguir una major coordinació en el desenvolupament de l'activitat del servidor públic, la qual cosa redundarà no sols en la modernització de l'Administració, fent-la més eficaç i eficient, sinó també en una millor prestació del servei al ciutadà.  
Per això, a proposta conjunta dels consellers d'Administració Pública i d'Economia i Hisenda, i amb la deliberació prèvia del Govern valencià en la reunió del dia 16 d'octubre de 1992,  
DECRETE  
Article primer  
El que es disposa en aquest decret s'aplicarà al personal al servei de l'administració de la Generalitat Valenciana i dels seus organismes autònoms.  
Article segon  
La diferència, en còmput mensual, entre la jornada reglamentària de treball i l?efectivament realitzada pel personal donarà lloc, llevat justificació, a la corresponent deducció proporcional d'havers, sense perjudici de la corresponent responsabilitat disciplinària en què s'hagués pogut incórrer.  
Article tercer  
La deducció d'havers es calcularà prenent com a base la totalitat de les retribucions íntegres mensuals que perceba el personal dividida per trenta i, al seu torn, aquest resultat pel nombre d'hores que el personal tinga obligació de complir de mitjana cada dia. l'import obtingut determinarà el valor/hora que haurà d'aplicar-se al temps de treball no complit.  
Article quart  
En cada servei o unitat administrativa similar, en els centres de treball amb independència funcional i en aquelles unitats administratives que determinen els òrgans competents de cada conselleria, es controlarà la diferència, en còmput mensual, entre la jornada reglamentària de treball i l?efectivament realitzada pel personal adscrit a aquest.  
Una vegada comprovades mensualment les possibles justificacions, el responsable hi emetrà informe en els cinc primers dies del mes següent al computat, que s'elevarà al director general o director territorial al qual es trobe adscrit.  
Article cinquè  
El director general i els directors territorials, a la vista de l?informe emès pel responsable de la unitat corresponent, certificaran al tercer dia sobre els aspectes que hi conté i trametran la certificació a la secretaria general o a l?òrgan competent en matèria de personal.  
Article sisè  
El secretari general o l?òrgan competent en matèria de personal, a la vista dels documents tramesos, concedirà audiència a la persona interessada, per un termini de deu dies, perquè puga presentar les al·legacions que considere oportunes.  
Article setè  
Una vegada trancorregut el termini de deu dies assenyalat en l'article anterior i a la vista de les al·legacions presentades per la persona interessada, es dictarà la resolució oportuna amb notificació a aquesta, i immediatament, en el supòsit que s'acorde la deducció d'havers, es tramitarà la incidència corresponent per a la inclusió en nòmina i es trametrà còpia de la resolució esmentada i de la incidència a la Intervenció Delegada i a la Unitat de Personal perquè conste en l?expedient personal de la persona interessada, sense perjudici, si feia al cas, d'iniciar l?expedient disciplinari oportú.  
DISPOSICIO ADDICIONAL  
Es faculta els consellers de les conselleries respectives per a, amb l'informe previ de les conselleries d'Economia i Hisenda i d'administració Pública, determinar, amb caràcter anual el còmput mensual d'hores de treball que s'hagen de realitzar en els centres que en depenen.  
DISPOSICIONS FINALS  
Primera  
S'autoritza els consellers d'administració Pública i d'Economia i Hisenda per a adoptar i dictar les disposicions oportunes per al desplegament, l?eficàcia i l?execució d'aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 16 d'octubre de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
El Conseller d'administració Pública,   
EMERIT BONO I MARTINEZ


Còpia Permalink ELI